

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA BEREK**

**OPĆINSKI NAČELNIK**

KLASA: 112-02/24-01/01

URBROJ: 2103-06-02-24-1

BEREK, 29.05.2024

Na temelju članka 19. stavak 1. i članka 29. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18, 112/19- u nastavku teksta ZNS), a u skladu sa Ugovorom o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021-2027. „Zaželi –prevencija institucionalizacije Broj poziva: SF.3.4.11.01., za projekt „Pomoć u kući Općine Berek“ , kodni broj Ugovora SF.3.4.11.01.0426 od 02.travnja 2024. godine , načelnik Općine Berek raspisuje

**NATJEČAJ ZA PRIJAM U SLUŽBU NA ODREĐENO VRIJEME**

Na radno mjesto:

* **KOORDINATOR/ICA** projekta „Pomoć u kući Općine Berek“jedan izvršitelj/ica, na određeno vrijeme za vrijeme trajanja projekta- okvirno 36 mjeseci, uz obavezni probni rad od 3 (tri) mjeseca

Posebni uvjeti za prijam u službu:

* Srednja stručna sprema u četverogodišnjem trajanju (gimnazijsko obrazovanje, ekonomsko, upravno , tehničko ili poljoprivredno)
* najmanje jedna godina radnog iskustva u struci
* Organizacijske sposobnosti i komunikacijske vještine potrebne za uspješno upravljanje projektima
* položen vozački ispit „B“ kategorije
* dobro poznavanje rada na računalu

Opis poslova:

Kordinacija i provedba projektnih aktivnosti, komunikacija s krajnjim korisnicima, organizacija rada zaposlenika na programu i provedba radnog plana, odgovara za pravovremeno i stručno obavljanje poslova, vođenje evidencije rada zaposlenika, odgovara za distribuciju kućanskih i ostalih higijenskih potrepština, izvještava o rezultatima i tijeku projektnih aktivnosti, planira posjete korisnicima aktivnosti i zahtjeve za nadoknadu sredstava i ostalih dokumenata (OPULJP, E-ZNS) organizacija promotivnih aktivnosti i po potrebi obavlja druge poslove iz djelokruga rada.

Osim navedenih posebnih uvjeta, kandidati moraju ispunjavati i opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi (**punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima**).

U službu ne može biti primljena osoba za čiji prijam postoje zapreke iz članka 15. i 16. ZSN-a.

Na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

Svojom prijavom na oglas kandidati daju svoju privolu da se njihovi podaci javno objave na web stranici [www.berek.hr](http://www.berek.hr)

Služba se zasniva na određeno vrijeme - za vrijeme trajanja projekta, uz obvezni probni rad od 3 mjeseca, radi obavljanja privremenih poslova za vrijeme ugovorenog trajanja EU projekta „POMOĆ U KUĆI OPĆINE BEREK“.

Mjesto rada je u Općini BEREK.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19. i 84/21) (u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) (u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine, broj: 155/02., 47/10., 80/10. i 93/11.) (u nastavku teksta: Ustavni zakon) i dužan je u prijavi na oglas pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 101. Zakona o hrvatskim braniteljima, uz prijavu na oglas dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na oglas dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na oglas, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.U Općini BEREK nije osigurana zastupljenost pripadnika nacionalnih manjina sukladno Ustavnom zakonu o pravima nacionalnih manjina.

Za kandidate prijavljene na natječaj koji ispunjavaju formalne uvjete, provesti će se prethodna provjera znanja i sposobnosti putem pisanog testiranja i intervjua. Ako kandidat ne pristupi testiranju i/ili intervju, smatrat će se da je povukao svoju prijavu na oglas.

Na web stranici www.berek.hr objaviti će se opis poslova i podaci o plaći radnog mjesta koje se popunjava, način i vrijeme obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru. Na toj istoj web stranici, objaviti će se vrijeme održavanja prethodne provjere znanja i sposobnosti kandidata, najmanje 5 dana prije održavanja iste.

Uz prijavu na natječaj potrebno je priložiti slijedeće:

* životopis,
* dokaz o hrvatskom državljanstvu (preslika osobne iskaznice, domovnice ili putovnice),
* dokaz o stečenoj stručnoj spremi (preslika svjedodžbe o završenom srednjoškolskom obrazovanju )
* dokaz o radnom iskustvu na odgovarajućim poslovima u struci (potvrda dosadašnjih poslodavaca o vrsti poslova i trajanju radnog odnosa, preslika ugovora o radu, rješenje i sl. iz kojeg mora biti vidljivo ostvareno radno iskustvo na poslovima u struci) a koje je evidentirano u elektroničkom zapisu Hrvatskog zavoda za mirovinsko osiguranje,
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 3 mjeseca od objave oglasa),
* vlastoručno potpisanu izjavu kandidata da za prijem u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* dokaz o poznavanju rada na računalu (svjedodžba, potvrda, pisana izjava kandidata i slično),
* dokaz o položenom vozačkom ispitu „B“ kategorije (preslika vozačke dozvole)

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.). U prijavi na natječaj navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj mobitela, e-mail adresa) i naziv radnog mjesta na koje se prijavljuje uz vlastoručni potpis te se prijavi prilažu svi prilozi.

Kandidatom prijavljenim na natječaj smatrat će se samo osoba koja podnese pravovremenu i urednu prijavu, te ispunjava formalne uvjete iz oglasa. Urednom prijavom smatra se potpuna prijava, odnosno vlastoručno potpisana prijava koja sadrži sve navedene podatke i priloge iz natječaja.

Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete natječaja, ne smatraju se kandidatima prijavljenim na natječaj te će o tome biti obaviješteni pisanim putem.

Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o prijmu u službu.

Prijave na natječaj sa dokazima o ispunjavanju uvjeta podnose se u roku 8 dana od dana objave natječaja na Hrvatskom zavodu za zapošljavanje te mrežnim stranicama Općine.

Prijave na natječaj, zajedno s dokazima o ispunjavanju uvjeta, dostavljaju se u roku od 8 dana od objave natječaja na službenim stranicama Hrvatskog zavoda za zapošljavanje te na internetskoj stranici Općine BEREK ([www.berek.hr](http://www.berek.hr)). Prijavu je potrebno dostaviti na adresu: **Općina BEREK, Berek 77, 43232 Berek, s naznakom: »Prijava na oglas – prijam u službu na određeno vrijeme - Koordinator/ica projekta „POMOĆ U KUĆI OPĆINE BEREK“ - Ne otvaraj.**

O rezultatima natječaja kandidati će biti obaviješteni u zakonskom roku, 60 dana od isteka roka za dostavu prijava, dostavom rješenja o prijmu u službu izabranog kandidata.

Općina Berek zadržava pravo poništenja natječaja bez obrazloženja.

NAČELNIK

Mato Tonković v.r